KTAMขาย2กองตราสารหนี้ชู1ปี2.95%
บลจ.กรุงไทย เปิดขาย 2 กองทุนตราสารหนี้ต่างประเทศ 6 เดือนจ่าย 2.45% ต่อปี ส่วน 1 ปี อยู่ที่ 2.95%
7 ต.ค. 2557

บลจ.กรุงไทย เปิดขาย 2 กองทุนตราสารหนี้ต่างประเทศ 6 เดือนจ่าย 2.45% ต่อปี ส่วน 1 ปี อยู่ที่ 2.95%
นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน  (บลจ.) กรุงไทย (KTAM)   เปิดเผยว่า บริษัทเปิดจำหน่าย 2 กองทุนตราสารหนี้ที่กำหนดอายุโครงการ เสนอขาย วันที่ 8-14  ต.ค.2557  ได้แก่ กองทุนเปิดกรุงไทยธนทรัพย์ บี  126 (KTSUPB126) อายุโครงการ 6 เดือน เน้นลงทุนตราสารหนี้ ทั้งในและต่างประเทศ   โดยตราสารหนี้ต่างประเทศ จะลงทุนในเงินฝาก  Bank of  China,     เงินฝาก  China Construction Bank , MTN ออกโดย  Banco  BTG Pactual  S.A.   และ MTN ออกโดย  ICBC    ในสัดส่วน75% ของมูลค่าทรัพย์สินสุทธิของกองทุน
ส่วนที่เหลือลงทุนในหุ้นกู้  ตั๋วแลกเงินสถาบันการเงินและบริษัทเอกชน ผู้ลงทุนจะได้รับผลตอบแทนประมาณ 2.45% ต่อปี
นอกจากนี้  บริษัทเพิ่มทางเลือกสำหรับนักลงทุนที่ต้องการลงทุนในระยะยาวขึ้น  โดยการเปิดจำหน่ายกองทุนเปิดกรุงไทยตราสารหนี้ เอฟไอเอฟ เอ็นแฮนซ์ 5 (KTFF5)  อายุโครงการ 1 ปี เน้นลงทุนตราสารต่างประเทศ ประเภท เงินฝากประจำ China  Construction Bank,เงินฝากประจำ  Agricultural  Bank  of  china, MTN ออกโดย Standard   Bank และ MTN ออกโดย Banco   BTG Pactual S.A ในสัดส่วน 88% ของมูลค่าทรัพย์สินสุทธิของกองทุน ส่วนที่เหลือลงทุนในหุ้นกู้ ตั๋วแลกเงินสถาบันการเงิน บริษัทเอกชนในประเทศ ผู้ลงทุนจะได้รับผลตอบแทนประมาณ 2.95% ต่อปี